ᱢᱚᱱᱫᱟᱨᱢᱚᱱᱤ

ᱢᱚᱱᱫᱟᱨᱢᱚᱱᱤ ᱥᱤᱧᱚᱛ ᱨᱮᱱᱟᱜ ᱯᱩᱪᱷᱤᱢ ᱵᱟᱝᱞᱟ ᱫᱚᱨᱭᱟ ᱥᱩᱨ ᱢᱤᱫ ᱫᱟᱲᱟ ᱯᱷᱟᱰᱜᱟᱨ ᱡᱟᱭᱜᱟ ᱠᱟᱱᱟ ᱾ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱭᱟᱜ ᱱᱚᱣᱟ ᱴᱚᱴᱷᱟ ᱫᱚ ᱫᱚᱨᱭᱟ ᱟᱲᱮ ᱪᱮᱛᱟᱱ ᱨᱮ ᱢᱮᱱᱟᱜᱼᱟ ᱾ ᱢᱟᱨᱟᱝ ᱵᱟᱡᱟᱨ ᱢᱮᱱᱛᱮ ᱫᱚ ᱠᱚᱞᱠᱟᱛᱟ ᱦᱟᱣᱲᱟ ᱥᱟᱞᱟᱜ ᱥᱟᱹᱜᱟᱹᱭ ᱫᱚ ᱚᱥᱟᱨ ᱵᱟᱦᱟᱨ ᱛᱮ ᱾ ᱚᱛ ᱜᱮᱭᱟᱱ ᱛᱮ ᱧᱮᱞ ᱞᱮᱠᱷᱟᱱ, ᱥᱩᱨ ᱫᱟᱲᱟᱸ ᱯᱷᱟᱰᱜᱟᱨ ᱡᱟᱭᱜᱟ ᱫᱤᱜᱷᱟ ᱠᱷᱚᱱᱟᱜ ᱱᱚᱰᱮᱱᱟᱜ ᱫᱟᱜ ᱦᱮᱞᱠᱟᱣ ᱫᱚ ᱩᱱᱟᱹᱜ ᱫᱚ ᱵᱟᱝ ᱛᱟᱺᱯᱤᱧᱚᱜᱼᱟ ᱾ ᱱᱟᱥᱮ ᱫᱷᱟᱨᱟ ᱜᱮ ᱦᱤᱞᱟᱹᱜᱼᱟ ᱾ ᱮᱱ ᱨᱮᱦᱚᱸ ᱟᱹᱰᱤ ᱡᱚᱭᱜᱟ ᱨᱮ ᱯᱩᱸᱡᱤ ᱩᱥᱩᱞ ᱜᱤᱛᱤᱞ ᱟᱲᱮ ᱧᱮᱞᱚᱜᱼᱟ ᱾ᱚᱱᱟ ᱜᱤᱛᱤᱞ ᱠᱚᱨᱮ ᱟᱨᱟᱜ ᱠᱟᱴᱠᱚᱢ 
ᱠᱚ ᱫᱟᱸᱲᱟ ᱵᱟᱲᱟ ᱠᱚ ᱧᱮᱸᱞᱚᱜ ᱜᱮᱭᱟ ᱾

ᱡᱤᱨᱟ.ᱣ ᱡᱚᱝ
ᱠᱚᱞᱠᱟᱛᱟ ᱨᱮᱱᱟᱜ ᱠᱟᱹᱢᱤ ᱞᱟᱝᱜᱟ ᱱᱟᱥᱮ ᱡᱤᱨᱟᱣ ᱡᱚᱝ ᱞᱟᱹᱜᱤᱫ ᱱᱚᱣᱟ ᱢᱤᱴᱤᱡ ᱡᱟᱭᱜᱟ ᱾ ᱪᱟᱸᱫᱚ ᱨᱟᱠᱟᱵ ᱟᱨ ᱪᱟᱸᱫᱚ ᱦᱟᱺᱥᱩᱨ ᱧᱮᱞ ᱡᱚᱝ ᱞᱮᱠᱟ ᱾ ᱱᱚᱸᱰᱮᱱᱟᱜ ᱦᱟᱭ ᱦᱤᱸᱥᱩᱫ ᱦᱚᱲᱢᱟ ᱡᱤᱣᱤ ᱨᱮ ᱾

ᱦᱤᱡᱩᱜ ᱥᱮᱱᱟᱜ
ᱢᱚᱱᱫᱟᱨᱢᱚᱱᱤ ᱦᱤᱠᱡᱩᱜ ᱪᱟᱞᱟᱜ ᱦᱚᱨ ᱫᱚ ᱥᱚᱲᱚᱠ ᱦᱚᱨ ᱜᱮ ᱱᱟᱯᱟᱭᱟ ᱾ ᱯᱩᱞᱤᱨ ᱢᱟᱱᱟ ᱛᱮ ᱜᱤᱛᱤᱞ ᱪᱮᱛᱟᱱ ᱯᱩᱱ ᱪᱟᱠᱟ ᱜᱟᱹᱰᱤ ᱤᱪᱤ ᱫᱚ ᱢᱟᱱᱟ ᱜᱮᱭᱟ ᱾ ᱦᱳᱴᱮᱞ ᱠᱷᱚᱱᱟᱜ ᱥᱮᱱᱚᱜ ᱦᱤᱡᱩᱜ ᱦᱚᱨ ᱫᱚ ᱢᱮᱱᱟᱜ ᱜᱮᱭᱟ᱾ ᱱᱟᱯᱟᱭ ᱪᱤᱠᱟᱹᱲ ᱦᱚᱨ ᱾ ᱱᱤᱛ ᱫᱚ ᱨᱮᱞ ᱴᱮᱥᱚᱱ ᱠᱟᱸᱛᱷᱤ ᱟᱨ ᱥᱩᱨ ᱩᱰᱟᱹᱱ ᱜᱟᱹᱰᱤ ᱟᱸᱲᱜᱚ ᱨᱟᱠᱟᱵ ᱫᱚ ᱠᱚᱞᱠᱟᱛᱟ ᱾ ᱤᱱᱟᱹ ᱨᱮᱦᱚᱸ ᱥᱮᱛᱟᱜ ᱗ ᱴᱟᱲᱟᱝ ᱠᱷᱚᱱ ᱥᱤᱜᱟᱹᱲ ᱖ ᱴᱟᱲᱟᱝ ᱟᱫᱷᱟ ᱴᱟᱲᱟᱝ ᱛᱟᱞᱟ ᱛᱟᱞᱟ ᱵᱟᱥ ᱦᱤᱡᱩᱜ ᱥᱮᱱᱚᱜᱼᱟ ᱾ 
ᱥᱟᱹᱠᱷᱹᱭᱟᱹᱛ